नई दिल्ली। सुप्रीम कोर्ट ने एक विज्ञापन एजेंसी को बकाए का कथित रूप से भुगतान नहीं करने के मामले में सुपरस्टार रजनीकांत की पत्नी लता रजनीकांत के खिलाफ आपराधिक कार्यवाही का रास्ता साफ किया है। मंगलवार को सुप्रीम कोर्ट ने कर्नाटक हाईकोर्ट का आदेश निरस्त कर दिया। सुप्रीम कोर्ट ने कहा कि यह ऐसा मामला है जिसमें विज्ञापन एजेंसी की शिकायत के बाद सुनवाई होनी चाहिए थी। अदालत ने कहा कि लता उचित मंच पर आरोपमुक्त होने के लिए याचिका दायर कर सकती हैं। इस विज्ञापन एजेंसी ने अपनी निजी शिकायत में आरोप लगाया था कि वे 2014 में 'कोचादायीयान' के निर्माण के बाद के कारोबार में शामिल हुए थे।